CELEX: 62021CN0815
Language: ro
Date: 2021-12-21 00:00:00
Title: Cauza C-815/21 P: Recurs introdus la 21 decembrie 2021 de Amazon.com, Inc., Amazon Services LLC, Amazon EU Sàrl, Amazon Europe Core Sàrl împotriva Ordonanței Tribunalului (Camera întâi) din 14 octombrie 2021 în cauza T-19/21, Amazon.com și alții/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/31
            
         
      Recurs introdus la 21 decembrie 2021 de Amazon.com, Inc., Amazon Services LLC, Amazon EU Sàrl, Amazon Europe Core Sàrl împotriva Ordonanței Tribunalului (Camera întâi) din 14 octombrie 2021 în cauza T-19/21, Amazon.com și alții/Comisia
      (Cauza C-815/21 P)
      (2022/C 84/42)
      Limba de procedură: engleza
      
         Părțile
      
      
         Recurente: Amazon.com, Inc., Amazon Services LLC, Amazon EU Sàrl, Amazon Europe Core Sàrl (reprezentanți: A. Komninos, dikigoros, G. Tantulli, abogado)
      
         Cealaltă parte din procedură: Comisia Europeană
      
         Concluziile recurentelor
      
      
                  —
               
               
                  anularea ordonanței atacate;
               
            
                  —
               
               
                  respingerea în totalitate a excepției de inadmisibilitate;
               
            
                  —
               
               
                  trimiterea cauzei Tribunalului pentru reexaminarea acțiunii pe fond.
               
            
         Motivele și principalele argumente
      
      Reclamantele susțin că ordonanța atacată încalcă articolul 263 TFUE prin concluzia că măsura contestată nu a produs efecte juridice. O asemenea încălcare este consecința unei interpretări eronate a articolului 11 alineatul (6) din Regulamentul 1/2003 (1), care acordă întreprinderilor o protecție juridică față de procedurile antitrust desfășurate în paralel de Comisie și de autoritățile naționale de concurență. Ordonanța atacată a omis să recunoască faptul că măsura contestată priva Amazon de această protecție.
      
         (1)  Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO 2003, L 1, p. 1, Ediție specială, 08/vol. 1, p. 167).